ประกาศกระทรวงการคลังเรื่องคำสั่งรัฐมนตรีให้ไว้แก่นิติบุคคลรับอนุญาตเพื่อการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด[๑] อาศัยอำนาจตามความในข้อ ๓ แห่งกฎกระทรวง ฉบับที่ ๑๓ (พ.ศ.๒๔๙๗) ออกตามความในพระราชบัญญัติควบคุมการแลกเปลี่ยนเงินพุทธศักราช ๒๔๘๕รัฐมนตรีว่าการกระทรวงการคลังออกข้อกำหนดเป็นคำสั่งซึ่งนิติบุคคลรับอนุญาตต้องปฏิบัติเพิ่มเติมเกี่ยวกับการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดตามที่กำหนดไว้ในประกาศกระทรวงการคลังฉบับนี้ดังต่อไปนี้ข้อ๑ ในประกาศนี้นิติบุคคลรับอนุญาตหมายความว่า นิติบุคคลรับอนุญาตตามกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕ และที่แก้ไขเพิ่มเติมทั้งนี้ ไม่รวมถึงบริษัทรับอนุญาตบริษัท หมายความว่า บริษัทจำกัดและบริษัทมหาชนจำกัดกลุ่มบริษัท หมายความว่ากลุ่มบริษัทซึ่งประกอบด้วยบริษัทแม่ บริษัทในเครือ ทั้งนี้ ตามหลักเกณฑ์ที่เจ้าพนักงานประกาศกำหนดธุรกรรมเกี่ยวกับปัจจัยชำระเงินต่างประเทศ หมายความว่าธุรกรรมเกี่ยวกับปัจจัยชำระเงินต่างประเทศที่เจ้าพนักงานประกาศกำหนดให้นิติบุคคลรับอนุญาตทำกับบุคคลที่กำหนดได้โดยไม่ต้องเรียกเอกสารหลักฐานประกอบการขอทำธุรกรรมบุคคลที่กำหนด หมายความว่าผู้ที่ได้รับความเห็นชอบให้ทำธุรกรรมเกี่ยวกับปัจจัยชำระเงินต่างประเทศกับนิติบุคคลรับอนุญาตตามประกาศฉบับนี้ข้อ๒ ผู้ที่ประสงค์จะขอเป็นบุคคลที่กำหนดต้องมีคุณสมบัติ ดังต่อไปนี้(๑)เป็นบริษัทที่จดทะเบียนในประเทศไทยที่มีคุณสมบัติ ดังต่อไปนี้(๑.๑)ไม่เป็นบริษัทดังต่อไปนี้(ก)นิติบุคคลรับอนุญาต(ข)บริษัทเงินทุน บริษัทเครดิตฟองซิเอร์ ธนาคารพาณิชย์เพื่อรายย่อย ตามกฎหมายว่าด้วยธุรกิจสถาบันการเงิน(ค)บริษัทหลักทรัพย์ ตามกฎหมายว่าด้วยหลักทรัพย์และตลาดหลักทรัพย์(ง)บริษัทประกันชีวิต ตามกฎหมายว่าด้วยประกันชีวิต(จ)บริษัทประกันวินาศภัย ตามกฎหมายว่าด้วยประกันวินาศภัย(ฉ)บริษัทที่ได้รับอนุญาตหรือได้จดทะเบียน ตามกฎหมายว่าด้วยสัญญาซื้อขายล่วงหน้า(ช) บริษัทที่ประกอบธุรกิจการนำเข้าและส่งออกทองคำเป็นทางการค้าปกติ(ซ)บริษัทที่ประกอบธุรกิจอื่นตามที่เจ้าพนักงานประกาศกำหนด(๑.๒)ไม่เป็นผู้ที่ได้รับอนุญาตให้ประกอบธุรกิจเกี่ยวกับปัจจัยชำระเงินต่างประเทศตามกฎหมายว่าด้วยควบคุมการแลกเปลี่ยนเงินเว้นแต่มีการประกอบธุรกิจเกี่ยวกับการค้าการลงทุนระหว่างประเทศที่มิใช่ธุรกิจเกี่ยวกับปัจจัยชำระเงินต่างประเทศด้วย(๑.๓)ไม่เป็นบริษัทที่ศูนย์บริหารเงินตามกฎหมายว่าด้วยควบคุมการแลกเปลี่ยนเงินทำหน้าที่บริหารจัดการเงินตราต่างประเทศให้และ(๑.๔)มีปริมาณธุรกรรมระหว่างประเทศ ธุรกรรมเกี่ยวกับปัจจัยชำระเงินต่างประเทศนโยบายและแนวปฏิบัติในการบริหารความเสี่ยงที่เกี่ยวข้องกับอัตราแลกเปลี่ยนและกระบวนการตรวจสอบและการสอบทานการปฏิบัติตามนโยบายและแนวปฏิบัติดังกล่าวตามหลักเกณฑ์ที่เจ้าพนักงานประกาศกำหนด หรือ(๒) เป็นกลุ่มบริษัท ซึ่งบริษัทที่เสนอเข้ามาในกลุ่มทุกบริษัทจะต้องมีคุณสมบัติตาม(๑)ทั้งนี้เจ้าพนักงานอาจประกาศกำหนดคุณสมบัติอื่นเพิ่มเติมตามความเหมาะสมได้ข้อ๓ ให้นิติบุคคลรับอนุญาตรับคำขอตรวจสอบคำขอและเอกสารประกอบคำขอของผู้ที่ประสงค์จะเป็นบุคคลที่กำหนดและส่งเรื่องให้เจ้าพนักงานเพื่อพิจารณาให้ความเห็นชอบ ทั้งนี้ ตามหลักเกณฑ์และวิธีการที่เจ้าพนักงานประกาศกำหนดในการให้ความเห็นชอบเจ้าพนักงานอาจกำหนดหลักเกณฑ์และเงื่อนไขให้นิติบุคคลรับอนุญาตถือปฏิบัติกับบุคคลที่กำหนดด้วยก็ได้ข้อ ๔ ในการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนดนิติบุคคลรับอนุญาตต้องเรียกให้บุคคลที่กำหนดยื่นหนังสือแสดงการให้ความเห็นชอบของเจ้าพนักงาน และต้องตรวจสอบจนเป็นที่พอใจว่าเป็นการทำธุรกรรมเกี่ยวกับปัจจัยชำระเงินต่างประเทศตามหลักเกณฑ์ที่เจ้าพนักงานประกาศกำหนดและให้ทำธุรกรรมเกี่ยวกับปัจจัยชำระเงินต่างประเทศได้ตามความจำเป็นและเหมาะสมโดยไม่ต้องเรียกเอกสารหลักฐานประกอบการขอทำธุรกรรมข้อ๕ ในกรณีมีเหตุจำเป็นเพื่อประโยชน์ในการรักษาเสถียรภาพของอัตราแลกเปลี่ยนเงินและเสถียรภาพของตลาดการเงินเจ้าพนักงานอาจยกเลิกการให้ความเห็นชอบหรือเปลี่ยนแปลงหลักเกณฑ์และเงื่อนไขตามข้อ ๓วรรค ๒ หรือกำหนดให้นิติบุคคลรับอนุญาตดำเนินการหรืองดเว้นดำเนินการใด ๆในการทำธุรกรรมเกี่ยวกับปัจจัยชำระเงินต่างประเทศกับบุคคลที่กำหนด ทั้งนี้ ตามที่เจ้าพนักงานเห็นสมควรข้อ๖ ประกาศฉบับนี้ให้ใช้บังคับตั้งแต่วันที่๓๑ ตุลาคม พ.ศ. ๒๕๖๐ เป็นต้นไปประกาศณ วันที่ ๒๗ ตุลาคม พ.ศ. ๒๕๖๐อภิศักดิ์ตันติวรวงศ์รัฐมนตรีว่าการกระทรวงการคลังปุณิกา/อัญชลี/จัดทำ๑พฤศจิกายน ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๔ ง/หน้า ๑๓/๓๐ ตุลาคม ๒๕๖๐